लॉर्न माइकल्स प्रस्तुत करते हैं
शमिगाडून से सत्रह घंटे पहले
ठीक है, आओ इसे लगाते हैं।
रुको, तुम्हें नहीं लगता हमें निर्देश देख लेने चाहिए?
नहीं।
क्या यह सेटलर्स ऑफ़ कटैन की तरह होगा?
क्योंकि फिर तुम्हारे साथ कोई नहीं खेलेगा।
ठीक है, हम निर्देश इस्तेमाल करेंगे। सबसे पहले क्या करना है?
रुको।
क्या लिखा है इसमें?
बस तस्वीरें ही हैं।
इससे कैसे मदद मिलेगी?
मुझे लगता है इससे मदद नहीं मिल रही।
क्या इसे बनाते समय किसी वजह से उनके पैसे ख़त्म हो गए थे? क्या?
अच्छा, जाने दो। हम कुछ छेदों में पोल लगा देते हैं।
ऊट-पटांग बातें मत करो, गिम्बल।
तो, मुझे...
ये सबसे लंबे हैं? ये तो...
-इसमें एक... हाँ, हो गया। -वह वाला।
अब, क्या लगता है, यह साइड में लगेगा या ऊपर?
-यह अंदर का है। -ये तो बस, क्लैम्प के जैसे हैं।
-अरे। -बस कर...
ख़ैर, यह... यहाँ लगेगा।
जहाँ तक हमें पता है।
और यह यहाँ लगेगा।
मेरा मतलब, फिट तो आ रहा है।
और वो इस सिरे में लग जाता है।
मुझे लगता है अब ठीक है।
क्या तुम्हें फ़िक्र हो रही है कि हमारे पास ये इतने सारे बच गए हैं?
नहीं... हाँ, ये बस फालतू हैं। हमें इनकी ज़रूरत नहीं।
और यह लगता है... यहाँ।
इन्हें ऐसे लगाते हैं।
और...
बन गया टेंट!
काश मार्व और जोएना हमें अभी देख सकते।
अच्छा, चलो...
-अरे, इसमें तो बड़ी जगह है। -अच्छा है?
-बस अब तुम जल्दी से अंदर आ जाओ। -हैं?
-अंदर आ जाओ ना, जानेमन, प्लीज़। -अरे, वाह।
-हाँ। स्वागत है। -शुक्रिया। अरे, बाप रे, यह कितना अच्छा है।
ज़रा हमारी सुरक्षा व्यवस्था तो देखो।
-हमारे पास बहुत सारी जगह है। -अरे, हाँ।
मुझे अफ़सोस है मैंने टेंट तोड़ दिया।
कोई बात नहीं। इसमें तुम्हारी ग़लती नहीं थी।
नहीं, मुझे पता है तुम्हें खुले में सोने से कितना डर लगता है।
तुम साथ हो तो कोई डर नहीं।
जॉश
कार्सन!
कार्सन?
मुझे अकेला छोड़ दो।
अरे, यार।
चले जाओ।
हद है!
मैंने कहा ना चले जाओ!
अरे! बस करो।
रुको, तुमने सिर्फ़ अंदर के कपड़े क्यों पहने हैं?
मैं उनका दिया हुआ कुछ नहीं पहनने वाला।
तो तुम्हें ये कपड़े किसने दिए थे?
देखो, वैसे भी, कार्सन, तुम्हें अभी वहाँ से नीचे उतरना होगा।
नहीं। और मुझे अपनी दीदी से फिर कभी नहीं मिलना।
तो तुम अपना बाकी का जीवन उस पेड़ में ही बिता दोगे?
अगर मैं चाहूँ तो।
ठीक है, तो मैं ऊपर आ रहा हूँ।
अच्छा, तुम्हें नीचे उतरना होगा।
और तुम्हें अपनी दीदी... अपनी माँ को माफ़ करना होगा।
यह सारा किस्सा एकदम "चाइनाटाउन" जैसा है।
-क्या? -फ़िल्म का नाम है।
-"एयर बड" के जैसी है? -"एयर बड" के जैसी नहीं है।
देखो, मुझे पता है तुम एम्मा से गुस्सा हो, पर...
उन्होंने मुझसे झूठ बोला।
वह शुरू से ही मेरी माँ थीं, और उन्होंने मुझसे झूठ कहा!
हाँ, वह तो है। और झूठ बोलना ग़लत है।
पर उन्हें लगा कि वह ठीक कर रही हैं।
लोग उलझन में होते हैं, कार्सन। माँओं से भी ग़लतियाँ हो सकती हैं।
पर हम जिन्हें प्यार करते हैं, हम उनकी किसी कमी की वजह से उन्हें छोड़कर नहीं जा सकते।
हमें उन्हें माफ़ करना पड़ता है।
-मैं नहीं कर सकता। -जानता हूँ माफ़ करना मुश्किल है।
रिश्ते कोई कज़ू बजाने जितने आसान नहीं होते।
उनमें मेहनत लगती है। पर वे उसके लायक हैं।
मेरा मतलब, सोचकर देखो।
तुम सच में उन्हें दोबारा नहीं देखना चाहते? कभी नहीं?
मेरे ख़्याल से मैं नीचे आने को तैयार हूँ।
अच्छा। क्या तुम...
कार्सन!
अरे, मुझे माफ़ कर दो, कार्सन!
आपने झूठ क्यों बोला?
क्योंकि मुझे डर था कि लोग क्या कहेंगे।
पर उसका फ़र्क नहीं पड़ना चाहिए था, क्योंकि मुझे तुम्हारी माँ होने पर इतना गर्व है।
मैं तुम दोनों को अकेले छोड़ता हूँ।
नहीं। रुको।
आज रात कार्सन को ढूँढने के लिए
और तुमने उसके और मेरे लिए जो कुछ भी किया है, उसका शुक्रिया।
तुम एक भले इन्सान हो।
और मुझे तुम्हारे साथ एक ऐसी जगह रहना है जहाँ मैं नए सिरे से जीवन शुरू कर सकूँ।
तो तुम अपनाओगे मुझे...
तो मैं कहती हूँ कल सुबह हम उस पुल को पार करके शमिगाडून से निकल जाएँ
और एक साथ न्यू यॉर्क चलें।
ऐसा ही करते हैं।
मलिस्सा।
होर्हे?
ब्लर्की
मैं इतना ख़ुश हूँ तुम मिल गई।
ब्लर्की ने मुझे बताया उसने तुम्हारे साथ जो किया और उसे माफ़ नहीं किया जा सकता।
पर मैं तुम्हें घर वापस ले जाने आ गया हूँ
क्योंकि मैं तुम्हें, और सिर्फ़ तुम्हें प्यार करता हूँ।
मैं जानती थी कि आप उनकी जगह मुझे चुनेंगे।
और मैं चुनौती स्वीकार करने और जैसा तुम चाहती हो वैसा मर्द बनने को तैयार हूँ
और जहाँ तुम जाना चाहो, तुम्हारे पीछे आऊँगा।
अगर तुम मुझे अपना लो।
मुझे अपनाओगी?
बेशक़ अपनाऊँगी।
तुम मेरे बेटे से प्यार करती हो?
माँ, आप बस इसलिए आई हैं क्योंकि आपको ड्राइविंग आती है।
होर्हे, प्लीज़। मुझे कुछ कहना है।
एक हफ़्ता पहले, मेरे शौहर ने, जो 50 साल से मेरे साथ थे, मेरी बाँहों में दम तोड़ दिया।
जब मैंने उन्हें दफ़नाया, ऐसा महसूस हुआ कि खुद को ही दफ़न कर दिया।
तो मेरे ख़्याल से प्यार के बारे में मुझे कुछ तो मालूम है।
मुझे बताओ, क्या तुम मेरे बेटे से प्यार करती हो?
तुम्हारे पास एक ही दिल है।
क्या तुम वह इसे देना चाहती हो?
मलिस्सा
होर्हे।
मलिस्सा, नहीं। हम एक दूजे के लिए बने हैं।
तुम वह किसी और को देना चाहती हो।
माँ, आप सब गड़बड़ कर रही हैं।
मुझे लगता है हाँ। पर सच में, मुझे नहीं पता।
मेरा मतलब, हाँ, कई बार
ऐसा लगता है कि इस दुनिया में बस हम दो ही लोग हैं।
और हम हँसते हैं, और हमारी आँखें मिलती हैं, और जादू सा होता है।
पर कभी-कभी ऐसा भी लगता है जैसे कि हमारा कोई ताल्लुक ही नहीं है,
और मुझे पता भी नहीं कि वह मुझे चाहता है या मैं उसे चाहती हूँ।
और इतना अकेलापन महसूस होता है।
मेरी जान, तुमने अभी जो कहा वही तो... प्यार है।
यह ऐसी चीज़ नहीं जिसके वजूद को तुम साबित कर सको।
यह ऐसी चीज़ है जिस पर आप यक़ीन करने का फ़ैसला करते हैं। हर रोज़।
तुम्हें उसके पास जाना चाहिए। उसे बताओ तुम क्या महसूस करती हो।
होर्हे, बैठो! हम मिस मलिस्सा को उसके प्यार के पास ले जा रहे हैं।
-माँ... -चलो! उदास होना बस करो।
तुम तो इतने अच्छे हो। पल भर में तुम्हें कोई और मिल जाएगी।
चलो! जल्दी करो!
मुझे यक़ीन नहीं होता कि हम सच में न्यू यॉर्क शहर जा रहे हैं!
सही बात है, दुनिया का सबसे महान शहर।
वहाँ रहना कैसा लगता है, डॉ. स्किनर?
कमाल की जगह है, यार, तुम्हें बहुत अच्छा लगेगा।
गगनचुम्बी इमारतें जो तुमने पहले देखी नहीं होंगी, इतने सारे लोग, इतनी सारी लाइटें,
इतनी सारी... केमिस्ट की दुकानें।
क्या वहाँ बर्फ़ होगी?
एकांत कक्ष थिएटर
हाँ, वहाँ बर्फ़ होगी।
क्या वहाँ टॉफ़ियाँ होंगी?
प्रीमीअम स्नैक्स
हाँ। टॉफ़ियाँ होंगी।
तो लगता है न्यू यॉर्क में सब कुछ होगा।
ठीक है, तो पार जाने और अपने नए जीवन की शुरुआत करने के लिए तैयार हो?
तीन गिनने पर। एक, दो, तीन।
सब ठीक है ना?
हाँ, हाँ, ठीक है। मैं बस...
बहुत बड़ा फ़ैसला है ना... घर वापस जाना, मेरे ख़्याल से।
बेशक़। अच्छे से सोच लो।
पर...
न्यू यॉर्क में सब कुछ नहीं होगा ना, है ना?
दरअसल, कमाल की बात है।
आपको यक़ीन हो सकता है किआप शहर में सबसे होशियार हैं
और फिर भी सबसे ज़रूरी बात पर ध्यान नहीं देते।
मुझे बेहद अफ़सोस है, एम्मा।
क्या हो रहा है?
वह अपना फ़ैसला बदल रहे हैं। उन्हें किस करो!
मुझे सच में तुम्हारी परवाह है।
तुम दोनों की।
तुमने मुझे बदल दिया।
तुमने मुझे बेहतर इन्सान बनाया।
मुझे बेहद अफ़सोस है।
मैं नहीं...
-मैं नहीं... -मैं जानती हूँ।
जाओ।
शमिगाडून चुनाव का दिन
लेटन को वोट दें। मिल्ड्रेड। मिल्ड्रेड है आपके लिए।
लेटन को वोट दें। मिल्ड्रेड। लेटन को वोट दें। शुक्रिया।
मॉर्निंग एलोइशयस। मॉर्निंग फ्लोरेंस।
मैं भूल जाती हूँ कि वह सबके सामने आने से अभी भी शर्माती है।
वैसे, आज के लिए गुड लक। तुम्हें ज़रूरत पड़ने वाली है।
सखियो, हो जाए थोड़ा सा शोर?
खै़र, क्योंकि, कार्सन यहाँ नहीं है, मुझे घोषणाएँ करने के लिए कहा गया है।
तो, सुनिए, सुनिए,
पूरे नौ बज गए हैं और शहर के चार्टर के अनुसार,
मेयर के चुनाव के लिए वोट डालने का समय है।
हमारे दो उम्मीदवार हैं, एलोइशयस मेनलव...
और मिल्ड्रेड लेटन।
लेटन को वोट दो!
मेयर के लिए लेटन!
हम शमिगाडून की परंपरा के अनुसार वोट करेंगे, हाथ दिखाकर।
-जो भी मिल्ड्रेड के पक्ष में... -जॉश!
जॉश कहाँ है? डॉ. स्किनर?
किसी ने देखा है उसे? मुझे उससे बात करनी है।
हमें अपना काम करने दोगी? हम मेयर का चुनाव शुरू करने वाले हैं!
मुसीबत और अनबन, लोगो। मुसीबत और अनबन!
रुको, क्या?
क्या मैं देर से आई? क्या गाना चल रहा था?
-हम वोट शुरू करें, हॉवर्ड? -हाँ, जानेमन।
अब हम हाथ उठाकर वोट करेंगे।
-जो भी मिल्ड्रेड के पक्ष में... -मलिस्सा!
अरे, पीट के लिए!
जॉश।
-मुझे माफ़ कर दो। -मेल।
नहीं। मुझे माफ़ कर दो।
मुझे अफ़सोस है कि मुझे लगा जो कुछ सही नहीं है, वह नाकामयाब है।
तुम्हें एक बोझ की तरह समझा जिसे अपनी बेकार सी कपोल कल्पना
की ओर बढ़ते हुए मुझे उठाना पड़ा।
तुम्हें बदलने के लिए मजबूर किया,
यह सोचा भी नहीं कि शायद बदलाव की मुझे भी ज़रूरत है।
और मैं बस चाहती हूँ कि तुम जान लो मैं तुम्हारे साथ जन्म-जन्मांतर के लिए हूँ।
कि मुझे हम पर यक़ीन है।
चाहे शमिगाडून में हों या न्यू यॉर्क में, कहीं भी।
क्योंकि तुमसे प्यार करती हूँ, जॉश स्किनर।
और मेरे लिए, तुम काफी हो और काफी रहोगे।
मैं शब्दों में बयान तो कर पाता नहीं
कभी रोमांटिक रहा नहीं उन दिलफेंक मजनुओं की तरह
हर भावनात्मक बात की हँसी उड़ाई मैंने
पर तुम्हें देखकर गाना चाहता हूँ मैं
जॉश।
लगता है मेरा दिल एक पत्थर ही था हमेशा
तुम साथ होती हो तो भी
तुम तन्हा सी लगती हो
और इसलिए मैं एक डाल से दूसरी से तीसरी पर जाकर बैठता रहा
पर तुम्हें देखकर गाना चाहता हूँ मैं
बाँहों में थाम लेना चाहता हूँ मैं
और घुमाना चाहता हूँ तुम्हें
इतनी तेज़ कि जुदा ना हों हम कभी
बाँहों में थाम लेना चाहता हूँ मैं
और घुमाना चाहता हूँ तुम्हें
क्योंकि तुमने यही तो किया है मेरे दिल के साथ
अब मैं तुम्हें पेश करता हूँ अपना हाथ
और चाहता हूँ थाम लो इसे तुम
ताकि हम साथ खड़े हो सकें
उस प्यार और ख़ुशी के लिए जो यह हमारे लिए लाएगा
क्योंकि तुमको देखकर गाना चाहता हूँ मैं
अब मैं तुम्हें पेश करता हूँ अपना हाथ
और मैं ख़ुशी से लूँगी इसे थाम
ताकि हम साथ खड़े हो सकें
उस प्यार और ख़ुशी के लिए जो यह हमारे लिए लाएगा
क्योंकि तुमको देखकर गाना चाहता हूँ मैं
नहीं! छीः! नहीं!
तुम इन पापी शहरी लोगों के लिए ख़ुश क्यों हो?
क्या तुम भूल गए हो कि इन्होंने इस शहर को क्या बना दिया?
नहीं। मैं नहीं भूली, और उम्मीद है कभी भूलूँगी भी नहीं।
काश हममें से कोई भी ना भूले।
क्योंकि इन्होंने शमिगाडून को बेहतर बनाया है। सभी के लिए।
जानती हूँ मुझे इससे नफ़रत होनी चाहिए, पर मुझे इसपर प्यार आ रहा है।
तुम ऐसा सुझाव भी कैसे दे सकती हो कि इन्होंने शमिगाडून को बेहतर बनाया?
यह तो सरासर बकवास है!
पहले तो, मेयर...
मेयर? मैं बताती हूँ तुम्हें मेयर के बारे में।
आख़िरकार मेयर सच बयान कर रहे हैं कि इनकी असलियत क्या है।
और मुझे इसीलिए इनसे प्यार है।
शुक्रिया, फ्लोरेंस।
और इस बात के लिए मैं तुम्हें चाहता हूँ।
बस, पता है, बंद कमरे वाला प्यार नहीं।
अरे, मेरा यक़ीन करो, मुझे पता है। मैं बेवकूफ़ नहीं हूँ।
शायद अब समय आ गया है कि हम सब मेयर की मिसाल अपना लें।
और हम जो हैं उसके बारे में सच बोलें।
उदाहरण के लिए, मैं कार्सन की बहन नहीं हूँ।
मैं इसकी माँ हूँ।
मुझे पता था! मुझे पता था वह बच्चा हरामी है!
तुम हरामी हो!
तुम इसे जिस चाहे गंदे नाम से बुला सकती हो।
पर मेरे बेटे के पैदा होने के हालात का इसके अस्तित्व से कोई संबंध नहीं है।
आई लव यू, कार्सन।
आई लव यू टू, मॉम।
क्या हुआ?
मुझे एहसास ही नहीं था कि मैं तुम्हारे मुँह से मॉम सुनने को कितनी बेताब थी।
अरे, बस भी करो!
लगता है तुम और मेयर सोच रहे होंगे सबके सामने अपना कच्चा चिट्ठा
खोलने के लिए तुम्हारी प्रशंसा की जाएगी।
ख़ैर, जागो, बहना, क्योंकि तुम दोनों इसमें बिल्कुल अकेले हो!
हम सब बाकी लोग नेक, भलेमानस हैं।
ईश्वर से डरने वाले शमिगाडूनवासी जो वही हैं जिसका हम दावा करते हैं!
दरअसल, मुझे सरायवाला बनने से नफ़रत है।
मुझे अभिनेता बनना है।
पिछले दो सालों से मैं अपने पिताजी की मृत्यु पर शो तैयार करने में लगा हुआ हूँ।
वाह! शाबाश, हार्वी!
याद है पिछले साल पुरानी मिल में जो आग लगी थी? मैंने वह ख़ुद ही लगाई थी।
-छीः। -मुझे चोट लगे तो अच्छा लगता है।
लोगों का ध्यान पाने के लिए करता हूँ।
तुम जो हो, वही बनो, पीट।
दरअसल, मैं जानवरों का डॉक्टर हूँ।
मुझे पक्का यक़ीन है कि मैं समाजवादी हूँ।
मैं गुंडा बनते-बनते थक गया हूँ।
मुझे कुछ अच्छा बनना है।
वक़्त आ गया है सब जान लें,
रिंग टॉस जीतने का कोई तरीका ही नहीं है।
अच्छा, वोट करने का वक़्त है। तो चलो...
मैं बिन ब्याही एक नाविक के बच्चे की माँ बनी। और हाँ, मैंने सुना।
नैंसी! तुम क्या कर रही हो?
सबको बताने का समय आ गया है, माँ।
मैं छिपते-छिपते थक चुकी हूँ सिर्फ़ इसलिए कि आपको शर्म आती है।
माँ?
यी हाँक।
तो लगता है तुमने भी राज़ छिपा रखे हैं, मिल्ड्रेड।
तुम इसे मुझसे ऐसे बात करने दोगे, हॉवर्ड? हैं?
यह सच्चाई ही तो बयान कर रहा है, मिल्ड्रेड। और मुझे ख़ुशी है कि सबको पता चल गया।
माफ़ करना, नैंसी। हमें तुम्हें इस तरह छिपाकर नहीं रखना चाहिए था।
और सच्चाई की बात करें,
समय आ गया है कि मैं आप सबको बता दूँ...
कि मैं भी समलैंगिक हूँ।
और मैं एलोइशयस को चाहता हूँ।
अच्छा?
अरे, नहीं। नहीं। यह नहीं हो सकता।
-मिल्ड्रेड... -नहीं! मुझे तुम्हारी सहानुभूति नहीं चाहिए।
क्योंकि मैं तुम जैसी कमज़ोर नहीं। मैं तुम सबसे ताकतवर हूँ!
तो जाओ, और सबको बता दो, अपने "असली" रंग में रंग जाओ।
क्योंकि असली सच तो यह है: तुम लोग नीच हो!
काश तुम सब मरकर नरक में जाओ
क्योंकि तुम जैसे बेवकूफ़ लोग नरक के ही लायक हैं!
मुझे तुमसे नफ़रत है!
अच्छा। वोट देने का समय है।
मैं बताना चाहूँगी कि मेरा वह कहने का मतलब क्या था।
जो भी मेयर के पद के लिए मिल्ड्रेड लेटन के पक्ष में हैं, हाथ खड़े करें।
हॉवर्ड... अपना हाथ उठाओ।
नहीं, मिल्ड्रेड।
अच्छा तो, यह मिल्ड्रेड लेटन के लिए एक वोट।
और अब, एलोइशयस मेनलव के पक्ष में जो हैं, वो हाथ खड़े करें।
लगता है मेयर मेनलव भारी बहुमत से जीत गए हैं।
शुक्रिया! आपके समर्थन का शुक्रिया।
मुझे ख़ुशी है कि मैं शमिगाडून का कुछ भी पहला समलैंगिक बन पाऊँ।
क्या कर रही हो तुम?
मुझे पता है अपने आसपास सभी को ठीक करने की इच्छा रखना कैसा होता है
और यह सोचना कि ख़ुश रहने का यही तरीका है।
पर ऐसा नहीं है।
आपको सीखना होगा कि नियंत्रण ना करें।
पर... मैं भली इन्सान हूँ।
दरअसल नहीं।
आप एक तरह से एक नियंत्रक, आलोचनात्मक कमीनी हैं।
हाँ।
पर ज़रूरी नहीं कि आप वैसी ही बनी रहें।
बदलाव के बारे में यही तो ज़बरदस्त बात है।
हमेशा यह उम्मीद होती है कि हम जो हैं उससे कुछ बेहतर बन सकते हैं।
अभी भी देर नहीं हुई है। वादा करती हूँ।
इस तरह बदलते हैं हम
फिर से कल्पना करो, फिर से संवारो
ख़ुद को दुनिया की नज़र से देखो
फिर से जाँच करो, एहसास करो
इस तरह बढ़ते हैं हम
पिघलती है बर्फ़ तो खिलते हैं फूल
सीखने का सीखो एक और तरीका
उड़ते हुए फीनिक्स को जलने दो
एक चोट
एक झूठ
एक किस
एक अलविदा
हम आज़माते हैं
हम उम्मीद करते हैं
हम हाथ बढ़ाते हैं
हम कोशिश करते हैं
चौराहे का चमत्कार
दो दिल मिलते हैं दोनों दिशा बदल लेते हैं
-इस तरह बदलते हैं हम -इस तरह बदलते हैं हम
इस तरह
बदलते हैं हम
-इस तरह बदलते हैं हम -इस तरह बदलते हैं हम
फिर से कल्पना करो, फिर से संवारो
ख़ुद को दुनिया की नज़र से देखो
-फिर से जाँच करो, एहसास करो -फिर से जाँच करो, एहसास करो
-इस तरह बढ़ते हैं हम -इस तरह बढ़ते हैं हम
पिघलती है बर्फ़ तो खिलते हैं फूल
सीखने का सीखो एक और तरीका
इस तरह बदलते इस तरह बदलते हैं हम
हैं हम
शमिगाडून
जहाँ सूरज चमकता है जुलाई से जून
और हवा है मीठी जैसे हो मैकरून
शमिगाडून
जहाँ हमने सीखा है बदलना और हमने सीखा है बढ़ना
आगे क्या होने वाला है यह तो हम जानते नहीं
पर सबके लिए है उम्मीद और हम उसे कहते हैं
हाँ, सबके लिए है उम्मीद और हम उसे कहते हैं
अरे, सबके लिए है उम्मीद और हम उसे कहते हैं
शमिगा...
इस तरह बदलते हैं हम
फिर से कल्पना करो, फिर से संवारो
ख़ुद को दुनिया की नज़र से देखो
फिर से जाँच करो, एहसास करो
इस तरह बढ़ते हैं हम
पिघलती है बर्फ़ तो खिलते हैं फूल
सीखने का सीखो एक और तरीका
इस तरह बदलते हैं हम
बदलते हैं हम
शमिगाडून
जहाँ सूरज चमकता है जुलाई से जून
और हवा है मीठी जैसे हो मैकरून
शमिगाडून
जहाँ हमने सीखा है बदलना और हमने सीखा है बढ़ना
आगे क्या होने वाला है यह तो हम जानते नहीं
पर सबके लिए है उम्मीद और हम उसे कहते हैं
हाँ, सबके लिए है उम्मीद और हम उसे कहते हैं
अरे, सबके लिए है उम्मीद और हम उसे कहते हैं
शमिगा...
उपशीर्षक अनुवादक: मोनिका सराफ़